
Parlamentul  României

Camera  Deputaţilor

Bucureşti, 19 aprilie 2011








          Pl x 150/2011
COMISIA PENTRU POLITICĂ EXTERNĂ
           COMISIA PENTRU APĂRARE, ORDINE

                 NR. 33/150/2011
           PUBLICĂ ŞI SIGURANŢĂ NAŢIONALĂ








                              Nr. 32/99 /2011

RAPORT COMUN

asupra propunerii legislative pentru completarea Legii nr. 248/2005 
privind regimul liberei circulaţii a cetăţenilor români în străinătate


1. În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică externă şi Comisia pentru apărare, ordine publică şi siguranţă naţională au fost sesizate spre dezbatere în fond, cu propunerea legislativă pentru completarea Legii nr. 248/2005 privind regimul liberei circulaţii a cetăţenilor români în străinătate, trimisă cu adresa Pl x 150 din 28 martie 2011, înregistrată cu nr. 33/1/150, respectiv cu nr.32/99 din 29.03.2011.

Propunerea legislativă are ca obiect de reglementare modificarea şi completarea condiţiilor de ieşire din ţară a minorilor, prevăzute de art. 30 din Legea nr. 248/2005 privind regimul liberei circulaţii a cetăţenilor români în străinătate, cu modificările şi completările ulterioare. 

În cadrul dezbaterilor, membrii Comisiilor au constatat faptul că  adoptarea acestei propuneri legislative ar determina încălcarea prevederilor art. 16 alin. (1) şi ale art. 25 din Constituţia României, republicată, referitoare la egalitatea în drepturi a cetăţenilor români şi libera circulaţie a acestora.


Consiliul Legislativ a avizat favorabil propunerea legislativă, cu unele observaţii şi propuneri, conform avizului nr.1474/8.12.2010.


Comisia pentru învăţământ, ştiinţă, tineret şi sport (aviz nr. 29/70/12.04.2011), Comisia pentru drepturile omului, culte şi problemele 
minorităţilor naţionale (aviz nr. 25/128/13.04.2011) şi Comisia juridică, de disciplină şi imunităţi (aviz nr. 31/152/29.03.2011) au hotărât avizarea negativă a acestei propuneri legislative.
          2. În raport cu obiectul de reglementare, propunerea legislativă face parte din categoria legilor ordinare.
3. În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru politică externă şi membrii Comisiei pentru apărare, ordine publică şi siguranţă naţională au examinat propunerea legislativă, în şedinţe separate, 

4. La dezbateri au participat în calitate de invitaţi doamna Irina Alexe, şef de departament, domna Alina Bizadea, Direcţia Paşapoarte din cadrul  Ministerului Administraţiei şi Internelor iar din partea Ministerului Afacerilor Externe, domnul Mihai Botorog – director general.


 Din numărul total de 23 membri ai Comisiei pentru politică externă au participat la dezbateri 18 deputaţi, iar din numărul total de 24 membri ai Comisiei pentru apărare, ordine publică şi siguranţă naţională au participat la dezbateri 22 deputaţi.


5. Potrivit articolului 75, alin.(1) şi (3) din Constituţia României, republicată, referitor la propunerea legislativă menţionată, Camera Deputaţilor este Cameră decizională.

În urma dezbaterilor şi a opiniilor exprimate de invitaţi, membrii celor două Comisii au hotărât, în unanimitate, să propună plenului Camerei Deputaţilor respingerea acestei iniţiative legislative.

  VICEPRESEDINTE,



PRESEDINTE,


             Manuela  MITREA  
                        Costică  CANACHEU 
